Document ID: 32003R0384

Komisijas regula (EK) Nr. 384/2003
(2003. gada 26. februāris),
ar ko groza Padomes Regulu (EK) Nr. 32/2000, lai ņemtu vērā Komisijas Regulu (EK) Nr. 1832/2001, ar ko groza I pielikumu Padomes Regulai (EEK) Nr. 2658/87 par tarifu un statistikas nomenklatūru un kopējo muitas tarifu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. decembra Regulu (EK) Nr. 32/2000, ar ko ievieš Kopienas tarifa kvotas, kuras paredzētas VVTT, un dažas citas Kopienas tarifa kvotas un paredz to pārvaldību, nosaka sīki izstrādātus noteikumus šo kvotu pielāgošanai, kā arī atceļ Padomes Regulu (EK) Nr. 1808/95 [1], kurā jaunākie grozījumi izdarīti ar Komisijas Regulu (EK) Nr. 811/2002 [2], un jo īpaši tās 9. panta 1. punkta a) apakšpunktu,
tā kā:
(1) Ar Komisijas 2002. gada 1. augusta Regulu (EK) Nr. 1832/2002, ar ko groza I pielikumu Padomes Regulai (EEK) Nr. 2658/87 par tarifu un statistikas nomenklatūru un kopējo muitas tarifu [3], no 2003. gada 1. janvāra rumam un tafijai ievieš atbrīvojumu no nodokļiem. Tādēļ vairs nav vajadzīgas tarifa kvotas, kas šiem produktiem atklātas Regulas (EK) Nr. 32/2000 I pielikumā, un to darbība jāpārtrauc no 2002. gada 31. decembra. Minētais pielikums tādēļ jāgroza.
(2) Skaidrības labad jāaizstāj Regulas (EK) Nr. 32/2000 I līdz IV pielikums.
(3) Šī regula jāpiemēro no Regulas (EK) Nr. 1823/2002 spēkā stāšanās dienas.
(4) Šajā regulā paredzētie pasākumi ir saskaņā ar Muitas kodeksa komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 32/2000 I līdz IV pielikumu aizstāj ar šīs regulas pielikumā doto tekstu.
2. pants
Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.
To piemēro no 2003. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 26. februārī

Labels: 3
1
6